Ego Odo dux Burgundie notum facio: quod dedi et concessi Deo et ecclesie B. Martini Eduensis et monachis ibi Deo famulantibus, ad petitionem Hugonis predicte ecclesie abbatis, quidquid juris et consuetudinis habebam in hominibus et in terra eorum apud Creceium et Eschaulées, excepto excubiali jure, et pro hoc beneficio sibi liberaliter collato, promisit ipse abbas anniversarium patris mei et antecessorum meorum in predicta ecclesia perpetuo celebrandum. Et ne aliqua ab hominibus meis super hoc eis in posterum fieret perturbatio, presentem cartulam sigilli mei impressione munitam eisdem tradi precepi. Actum est hoc anno incarnati Verbi MC LXXXXVII. Hoc viderunt et audierunt Guido Bisortus, Renaudus viarius Eduensis, Raymundus de Draceio. Girardus frater ipsius Raymundi et plures alii.